**ТӨВ АЙМГИЙН ИТХ-ЫН ДЭРГЭДЭХ ИРГЭНИЙ ЗӨВЛӨЛИЙН**

**НАЙМДУГААР САРЫН АЖЛЫН ТАЙЛАН**

2018.08.30. Зуунмод

**Удирдлага, зохион байгуулалтын талаар:**

* 1. Аймгийн ИТХ-ын дэргэдэх Иргэний зөвлөл 1 удаа цугларч, төлөвлөгөөт ажлаас тасарч байгаа зарим арга хэмжээний талаар хэлэлцэж, хэрэгжүүлэх талаар хариуцсан гишүүдэд үүрэг өгөв.
  2. Иргэний зөвлөлөөс сар бүр хийсэн ажлын тайланг Tuv.Hural. mn-д тухай бүр тавьж мэдээлж байна.

**Цагдаагийн байгууллагын үйл ажиллагааны талаарх иргэдийн сэтгэл ханамжийн судалгаа:**

**2.1**.Энэ сарын байдлаар Аргалант, Алтанбулаг, Баянхангай, Баянчандмань, Жаргалант, Сүмбэр сумд болон Зуунмод сумын 6 багийн цагдаагийн алба хаагчдын үйл ажиллагааны талаар иргэдээс 5 асуулт бүхий анкетын судалгаа авч нэгтгэв. 3 дугаар улиралд хөдөө орон нутагт ажиллахдаа дээрх судалгааг 5 –аас доошгүй сумаас авч бүх сумдын 50%-д хүргэсний дараа дүнг аймгийн Цагдаагийн газарт мэдээлэхээр төлөвлөн ажиллаж байна.

**Цагдаагийн байгууллагын төсөв, түүний зарцуулалт, үйл ажиллагааны болон санхүүгийн холбогдолтой мэдээ, аудит хийлгэсэн санхүүгийн тайлангийн талаар:**

**3.1.**Төв аймгийн Цагдаагийн газрын 2018 оны эхний хагас жилийн санхүүгийн тайлан, тус газрын 2017 оны санхүүгийн үйл ажиллагаанд аудит хийлгэсэн санхүүгийн тайлантай танилцлаа. Төв аймаг дахь Төрийн аудитын газар тус аймгийн Цагдаагийн газрын 2017 оны төсвийн санхүүгийн аудитыг 2018 оны 2 дугаар сарын 25-нд хийж дуусган, доорх дүгнэлтийг гаргасан байна:

**Төв аймгийн Цагдаагийн газрын 2017 оны 12 дугаар сарын 31-ний өдрөөрх санхүүгийн байдал , санхүүгийн үр дүн, мөнгөн гүйлгээ, өмчийн өөрчлөлтийн болон илчлэл тодруулгад тайлагнасан үлдэгдэл, ажил гүйлгээнүүд холбогдох хууль, УСНББОУС, түүнд нийцүүлэн Сангийн сайдын баталсан заавар,журмын дагуу материаллаг үнэн зөв шудрага илэрхийлэгдсэн байна.** гэж дүгнэжээ. Цаашид бидний зүгээс Аудитын явцад гарсан материаллаг бус 2 зөрчил байгаад анхаарна.Үүнд:

- Байгууллагын дарга сахилгын шийтгэл ногдуулахдаа үндсэн цалингаас суутгадаггүй зөрчил буюу Хөдөлмөрийн тухай хуулийн 131.1-2ыг мөрдөх,

- Завсрын аудитаар туслах аж ахуй болох малын хөдөлгөөнийн нягтлан бодох бүртгэлд авахуулах тухай асуудалд хяналт тавьж ажиллана..

**Нутаг дэвсгэр хариуцсан ажилтны үйл ажиллагаатай танилцах,ГХУСЗЗ-тэй хамтран ажиллах талаар:**

**4.1**.Аймгийн Цагдаагийн газраас “Архидан согтуурахтай тэмцэх,урьдчилан сэргийлэх” чиглэлээр эхний 8 сард хийж гүйцэтгэсэн ажлын тайлантай танилцаж, хариуцсан ажилтантай уулзаж санал зөвлөгөө өгөв.

Ажлын тайлангаас харахад архидан согтуурахтай тэмцэх, урьдчилан сэргийлэх, орон нутгийн хэмжээнд согтуугаар үйлдэж байгаа гэмт хэрэг, зөрчлийг бууруулах, иргэн олон түмэнд хууль журмаа сурталчлан таниулах, соён гэгээрүүлэх, согтууруулах ундаагаар худалдаа үйлчилгээ эрхэлдэг, цэг салбаруудад хяналт тавих, холбогдох хууль тогтоомжийг мөрдүүлэхэд үр нөлөө бүхий нэгдсэн болон олон нийтийг хамарсан арга хэмжээнүүдийг авч хэрэгжүүлсний дүнд энэ оны эхний 8 сарын байдлаар согтуугаар үйлдсэн гэмт хэрэг 71 нэгжээр буюу 56%-иар буурсан амжилтаа бататгаж, улам эрчимжүүлэн ажиллах шаардлагатай байна.

Цагдаагийн байгууллагын албан тушаалтнаас гэмт хэрэг, зөрчлийн талаарх өргөдөл гомдол мэдээллийг хүлээн авах, шалгах, шийдвэрлэх үйл ажиллагааны талаар “Иргэдийн санал хүсэлтийг авах хайрцаг”-ийг аймгийн Цагдаагийн газарт байрлууллаа.

**ИРГЭНИЙ ЗӨВЛӨЛИЙН ДАРГА**

**Р.БАДАРЧ**